Document ID: 31975R1031

Komisjoni määrus (EMÜ) nr 1031/75,
17. aprill 1975,
millega määratletakse juht, mil tuleb maksta subsiidiumi puuvillaseemnete eest
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut;
võttes arvesse nõukogu 12. juuli 1971. aasta määrust (EMÜ) nr 1516/71, [1] millega kehtestatakse puuvillaseemnete subsiidiumide süsteem, eriti selle artikli 1 lõiget 5,
ning arvestades, et:
nõukogu 30. juuli 1968. aasta määruse (EMÜ) nr 1134/68 [2] (millega sätestatakse ühise põllumajanduspoliitika raames kasutatava arvestusühiku väärtuse muutmise tingimuste kohta antud määruse (EMÜ) nr 653/68 [3] rakenduseeskirjad) artikli 4 lõikes 2 sätestatakse, et ühise põllumajanduspoliitika sätete kohaselt sooritatud tehingute eest makstakse omavääringus väljendatud ja arvestusühikutes kindlaksmääratud määrasid esindavad summad, mida võlgneb liikmesriik või volitatud asutus, arvestusühiku ja omavääringu vahelise suhte alusel, mis kehtis tehingu või selle osa sooritamise ajal;
määruse (EMÜ) nr 1134/68 artiklis 6 sätestatakse, et tehingu sooritamise ajaks peetakse kuupäeva, mil ilmneb asjaolu, mis on määratletud ühenduse eeskirjades või nende eeskirjade puudumisel või kuni nende vastuvõtmiseni asjaomase liikmesriigi eeskirjades ning mis annab õiguse tehinguga hõlmatud summa saamiseks;
juht, mil tuleb maksta subsiidiumi puuvillaseemnete eest, on puuvilla tootmise ajal; siiski on väga raske kindlaks teha asjaomase partii täpset tootmiskuupäeva;
kogemused on näidanud, et peaaegu kogu puuvillatootmine lõppeb hiljemalt iga aasta oktoobri jooksul; subsiidiumide süsteemi ühtse toimimise tagamiseks peaks subsiidiumimäärade omavääringusse arvutamiseks kasutatav ümberarvestuskurss olema kõnealuse kuu lõpul kohaldatav kurss;
käesolevas määruses ettenähtud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Juhuna määruse (EMÜ) nr 1134/68 artikli 6 tähenduses, mil tuleb maksta subsiidiumi puuvillaseemnete eest, käsitatakse iga turustusaasta algusele järgnevat 1. novembrit.
Artikkel 2
Käesolev määrus jõustub 1. augustil 1975. aastal.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. aprill 1975

Labels: 17
19